pythainlp/thaigov-v2-corpus-22032023 huggingface dataset:
วันศุกร์ที่ 8 เมษายน 2565
กรมการขนส่งทางบก ลงนามบันทึกข้อตกลงความร่วมมือกับสมาคมผู้ผลิตยางรถยนต์ไทย ภายใต้ “โครงการความร่วมมือเพื่อพัฒนาหลักเกณฑ์การตรวจสภาพยางรถยนต์ เพื่อการขับขี่อย่างปลอดภัย”
...
วันนี้ (8 เมษายน 2565) เวลา 10.00 น. ณ กรมการขนส่งทางบก นายจิรุตม์ วิศาลจิตร อธิบดีกรมการขนส่งทางบก และมิสเตอร์ บรูโน่ เซอเวอแรง นายกสมาคมผู้ผลิตยางรถยนต์ไทย ได้ลงนามบันทึกข้อตกลงความร่วมมือ (MOU) ภายใต้ “โครงการความร่วมมือเพื่อพัฒนาหลักเกณฑ์การตรวจสภาพยางรถยนต์เพื่อการขับขี่อย่างปลอดภัย” เพื่อให้เกิดการบูรณาการระหว่างภาครัฐและภาคเอกชนในด้านการแลกเปลี่ยนข้อมูลทางวิชาการเกี่ยวกับการใช้งานยางรถยนต์ให้เกิดความปลอดภัยโดยในพิธีลงนามบันทึกข้อตกลงความร่วมมือในครั้งนี้สมาคมผู้ผลิตยางรถยนต์ไทยได้สนับสนุนอุปกรณ์วัดความลึกของดอกยางรถยนต์ (Tread Depth Gauge) สำหรับให้กรมการขนส่งทางบกไปใช้ในกิจกรรมรณรงค์สร้างจิตสำนึกด้านการดูแลสภาพรถโดยมุ่งเน้นการตรวจสภาพยางรถยนต์เพื่อการขับขี่อย่างปลอดภัยต่อไป
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ยางรถยนต์ เป็นอุปกรณ์ที่สำคัญที่สุดของรถเนื่องจากเป็นสิ่งเดียวที่สัมผัสกับพื้นผิวถนนโดยตรงทำหน้าที่ในการควบคุมการเคลื่อนที่ของรถควบคุมการห้ามล้อให้มีระยะที่เหมาะสมและปลอดภัยแต่อย่างไรก็ตามแม้ยางรถยนต์จะเป็นอุปกรณ์ที่สำคัญแต่ถือเป็นชิ้นส่วนสึกหรอมีการเสื่อมสภาพตามการใช้งานสภาพแวดล้อมและระยะเวลาที่จัดเก็บจึงควรตรวจสอบและดูแลยางรถยนต์ให้อยู่ในสภาพสมบูรณ์พร้อมใช้งานอย่างสม่ำเสมอ ดังนั้น กรมการขนส่งทางบก (ขบ.) และสมาคมผู้ผลิตยางรถยนต์ไทยจึงได้มีบันทึกข้อตกลงความร่วมมือ (MOU) ภายใต้“โครงการความร่วมมือเพื่อพัฒนาหลักเกณฑ์การตรวจสภาพยางรถยนต์เพื่อการขับขี่อย่างปลอดภัย”เพื่อร่วมกันพิจาณาแนวทางในการตรวจสอบสภาพยางรถยนต์ในระหว่างการใช้งานให้มีความปลอดภัยมากขึ้นโดย ขบ. จะให้การสนับสนุนบุคลากรเป็นคณะทำงานร่วมกับสมาคมผู้ผลิตยางรถยนต์ไทยเพื่อทำการศึกษาและพิจารณากำหนดหลักเกณฑ์การตรวจสอบสภาพยางรถยนต์ให้มีความสอดคล้องกับมาตรฐานสากลมีเกณฑ์การพิจารณาวินิจฉัยผลที่ชัดเจนเป็นรูปธรรมลดการใช้ดุลยพินิจของเจ้าหน้าที่และนายช่างตรวจสภาพรถโดยมีวัตถุประสงค์เพื่อให้เกิดความปลอดภัยในการใช้ยางรถยนต์ที่ถูกต้องรวมทั้งจัดทำแผนการประชาสัมพันธ์ประชาสัมพันธ์ความรู้ความเข้าใจที่ถูกต้องเกี่ยวกับยางรถยนต์เพื่อสร้างความตระหนักในความสำคัญของการตรวจสอบและดูแลยางรถยนต์ให้มีสภาพพร้อมใช้งานซึ่งจะช่วยให้ลดโอกาสในการเกิดอุบัติเหตุจากสภาพยางรถยนต์ที่ไม่สมบูรณ์และยกระดับความปลอดภัย ทางถนนในภาพรวมให้สูงขึ้นอีกด้วย
มิสเตอร์ บรูโน่ เซอเวอแรง นายกสมาคมผู้ผลิตยางรถยนต์ไทย กล่าวเพิ่มเติมว่า ขบ. และสมาคมผู้ผลิตยางรถยนต์ไทยเห็นถึงประโยชน์ของความร่วมมือในครั้งนี้เนื่องจากจะช่วยให้มีฐานข้อมูลเชิงวิชาการรวมทั้งมีข้อกำหนดกฎเกณฑ์หรือระเบียบเกี่ยวกับการตรวจสภาพยางรถยนต์ในประเทศที่มีการใช้ข้อกำหนดทางเทคนิคด้านความปลอดภัยยานยนต์ที่เป็นที่ยอมรับในระดับสากล หรือข้อมูลอื่น ๆ ที่เป็นประโยชน์และสนับสนุนการทำงานของคณะทำงานภายใต้บันทึกข้อตกลงความร่วมมือนี้ สมาคมฯ มีความมุ่งหวังที่จะส่งเสริมอุตสาหกรรมยางรถยนต์ไทยให้มีมาตรฐานเทียบเท่ากับสากลอันเป็นการส่งเสริมสวัสดิภาพของผู้บริโภคและสนับสนุนการพัฒนาเศรษฐกิจของประเทศไทยสร้างสังคมการขับขี่อย่างปลอดภัยสำหรับประเทศไทยต่อไป
วันพุธที่ 13 ตุลาคม 2564
ประกาศ ขสมก. ประจำวันที่ 13 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย
ประกาศ ขสมก. ประจำวันที่ 13 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย
1) พนักงานเก็บค่าโดยสารรถปรับอากาศ สาย 511 เพศหญิง อายุ 52 ปี
วันพฤหัสบดีที่ 29 กรกฎาคม 2564
นายกฯ หารือเอกอัครราชทูตปากีสถานฯ เร่งผลักดันการเจรจาความตกลงการค้าเสรีไทย-ปากีสถาน (PATHFTA) ให้แล้วเสร็จ เพื่อกระตุ้นการค้าและการลงทุน เพิ่มโอกาสฟื้นฟูเศรษฐกิจหลังโควิด-19
นายกฯ หารือเอกอัครราชทูตปากีสถานฯ เร่งผลักดันการเจรจาความตกลงการค้าเสรีไทย-ปากีสถาน (PATHFTA) ให้แล้วเสร็จ เพื่อกระตุ้นการค้าและการลงทุน เพิ่มโอกาสฟื้นฟูเศรษฐกิจหลังโควิด-19
วันนี้ (29 กรกฎาคม 2564) เวลา 15.30 น. ณ ห้องสีงาช้าง ตึกไทยคู่ฟ้า ทำเนียบรัฐบาล นายอะศิม อิฟติคัร อะห์หมัด (H.E. Mr. Asim Iftikhar Ahmad) เอกอัครราชทูตสาธารณรัฐอิสลามปากีสถานประจำประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสพ้นจากหน้าที่ ภายหลังเสร็จสิ้นการหารือ นายอนุชา บูรพชัยศรี โฆษกประจำสำนักนายกรัฐมนตรีได้กล่าวสรุปสาระสำคัญ ดังนี้
นายกรัฐมนตรีขอบคุณเอกอัครราชทูตฯ ที่มีบทบาทสำคัญในการกระชับความสัมพันธ์และความร่วมมือระหว่างไทย-ปากีสถานในมิติต่าง ๆ ตลอดระยะเวลาที่ดำรงตำแหน่ง และยินดีเป็นอย่างยิ่งในโอกาสครบรอบ 70 ปีความสัมพันธ์ทางการทูตระหว่างกันในปีนี้ พร้อมยืนยันว่าไทยพร้อมกระชับความสัมพันธ์กับปากีสถานให้แน่นแฟ้นยิ่งขึ้น แม้ในช่วงสถานการณ์การแพร่ระบาดของโควิด-19 หวังเป็นอย่างยิ่งว่าการส่งเสริมความร่วมมือโดยเฉพาะด้านการค้าการลงทุน จะสามารถช่วยฟื้นฟูเศรษฐกิจระหว่างกันได้ต่อไป
เอกอัครราชทูตฯ กล่าวขอบคุณรัฐบาลไทยที่ให้การต้อนรับอย่างอบอุ่นเสมอมา ถือเป็นเกียรติอย่างมากที่ได้มาดำรงตำแหน่งเอกอัครราชทูตในประเทศไทย ซึ่งตลอดระยะเวลาของการทำงานได้เห็นถึงพัฒนาการของความสัมพันธ์และความร่วมมือของทั้งสองฝ่ายในหลาย ๆ ด้าน เช่น ด้านการค้า การศึกษา และการท่องเที่ยวและวัฒนธรรม เป็นต้น ซึ่งในโอกาสนี้ ประธานาธิบดีและนายกรัฐมนตรีของปากีสถานได้ฝากความระลึกถึงมายังนายกรัฐมนตรี และได้ยืนยันความตั้งใจที่จะสานต่อและขยายความร่วมมือกับไทยให้มากขึ้น ทั้งนี้ เอกอัครราชทูตฯ กล่าวว่าเชื่อมั่นในการทำงานของรัฐบาลไทยว่าจะสามารถบริหารจัดการสถานการณ์โควิด-19 ได้อย่างมีประสิทธิภาพด้วยศักยภาพในการบริหารจัดการของนายกรัฐมนตรี และประสิทธิภาพทางด้านสาธารณสุข
ทั้งสองฝ่ายเห็นพ้องร่วมกันในหลายประเด็น ได้แก่ ด้านการค้าการลงทุน จะผลักดันการเจรจาความตกลงการค้าเสรีไทย-ปากีสถาน (PATHFTA) ให้แล้วเสร็จโดยเร็วเพื่อกระตุ้นการค้าและการลงทุนระหว่างกัน นายกรัฐมนตรีเห็นว่า ทั้งสองประเทศจะสามารถใช้ประโยชน์จากที่ตั้งทางยุทธศาสตร์ให้เป็นศูนย์กลางทางการขนส่งสินค้าได้ในลักษณะ WIN-WIN และยินดีส่งเสริมการลงทุนของไทยในปากีสถานอย่างต่อเนื่อง โดยเฉพาะการส่งเสริมความร่วมมือระหว่างภาคเอกชน ในส่วนของเอกอัครราชทูตฯ เห็นว่าไทยเป็นคู่ค้าที่สำคัญของปากีสถานในภูมิภาคเอเชียใต้ ยินดีให้การสนับสนุนภาคเอกชนไทยที่ต้องการขยายการลงทุนในปากีสถาน
ด้านการศึกษา ทั้งสองฝ่ายยินดีสานต่อความร่วมมือด้านการศึกษา โดยเฉพาะในสาขาวิทยาศาสตร์และเทคโนโลยีที่ปากีสถานมีความชำนาญ ซึ่งไทยพร้อมที่จะแลกเปลี่ยนประสบการณ์ด้านการศึกษาทางไกล อาชีวะศึกษา เทคโนโลยีการเกษตร (Smart Farming) และการแปรรูปอาหาร
ด้านการท่องเที่ยวและวัฒนธรรม ทั้งสองฝ่ายยินดีที่ส่งเสริมความสัมพันธ์ระดับประชาชนในด้านการท่องเที่ยว โดยเฉพาะทางพุทธศาสนาที่ทั้งสองประเทศมีวัฒนธรรมร่วมกัน ขณะเดียวกันนายกรัฐมนตรีได้เสนอแนะ โครงการ Phuket Sandbox ของไทยเปิดรับนักท่องเที่ยวตามมาตรการทางสาธารณสุขที่กำหนด ถือเป็นโครงการนำร่องให้แก่จังหวัดอื่นๆ ของไทย และประเทศอื่น ๆ เพื่อโอกาสในการแลกเปลี่ยนนักท่องเที่ยวระหว่างกันได้ในอนาคต
วันศุกร์ที่ 18 มิถุนายน 2564
โครงการคนละครึ่ง ระยะที่ 3 ลงทะเบียนวันแรกมีผู้ลงทะเบียนกว่า 20 ล้านคน
การลงทะเบียนรับสิทธิโครงการคนละครึ่ง ระยะที่ 3 ของประชาชน ที่เปิดให้ลงทะเบียนเมื่อวันที่ 14 มิถุนายน 2564 เป็นวันแรก ตั้งแต่เวลา 06.00 น. มีประชาชนลงทะเบียนแล้วจำนวน 23.11 ล้านคน
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของการลงทะเบียนรับสิทธิโครงการคนละครึ่ง ระยะที่ 3 ของประชาชน ที่เปิดให้ลงทะเบียนเมื่อวันที่ 14 มิถุนายน 2564 เป็นวันแรก ตั้งแต่เวลา 06.00 น. ผ่านแอปพลิเคชัน “เป๋าตัง” และเว็บไซต์ www.คนละครึ่ง.com ซึ่งข้อมูลการลงทะเบียน ณ เวลา 22.00 น. ของวันที่ 14 มิถุนายน 2564 มีประชาชนลงทะเบียนแล้วจำนวน 23.11 ล้านคน การเปิดลงทะเบียนจะมีต่อเนื่องทุกวันตั้งแต่เวลา 06.00 – 22.00 น. จนกว่าจะครบ 31 ล้านคน โดยผู้ลงทะเบียนจะต้องเป็นผู้มีสัญชาติไทยอายุ 18 ปีบริบูรณ์ขึ้นไปในวันลงทะเบียน มีบัตรประจำตัวประชาชน และไม่เป็นผู้มีบัตรสวัสดิการแห่งรัฐหรือได้รับสิทธิโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ หรือไม่ใช้สิทธิโครงการยิ่งใช้ยิ่งได้ สำหรับผู้ที่เคยได้รับสิทธิโครงการคนละครึ่ง ระยะที่ 1 และ 2 จะต้องลงทะเบียนเข้าร่วมโครงการคนละครึ่ง ระยะที่ 3 ซึ่งสามารถลงทะเบียนผ่านแอปพลิเคชัน “เป๋าตัง” หรือผ่าน www.คนละครึ่ง.com ก็ได้ ส่วนผู้ที่ไม่เคยเข้าร่วมโครงการของรัฐสามารถลงทะเบียนผ่าน www.คนละครึ่ง.com
โฆษกกระทรวงการคลังได้ย้ำว่า ผู้ที่ได้รับสิทธิโครงการคนละครึ่ง ระยะที่ 3 จะได้รับ SMS ระบุข้อความ “ลงทะเบียนสำเร็จ โปรดใช้สิทธิผ่านแอปฯ เป๋าตัง เริ่มวันที่ 1 ก.ค. 64” จากนั้นขอให้ยืนยันตัวตนด้วยบัตรประจำตัวประชาชน (Dipchip) กับธนาคารกรุงไทย จำกัด มหาชน (ธนาคารกรุงไทยฯ) ผ่านช่องทางใดช่องทางหนึ่ง ได้แก่ (1) นำบัตรประจำตัวประชาชนไปยืนยันตัวตนที่สาขา หรือที่ตู้เอทีเอ็มสีเทาของธนาคารกรุงไทยฯ หรือ (2) ยืนยันตัวตนผ่านตัวเลือก KrungthaiNext ในแอปพลิเคชัน “เป๋าตัง” แต่หากที่ผ่านมาได้เคยยืนยันตัวตนด้วยบัตรประจำตัวประชาชนไว้แล้วก็ไม่ต้องยืนยันตัวตนในขั้นตอนข้างต้นอีก ทั้งนี้ เมื่อได้ยืนยันตัวตนเรียบร้อยแล้วจึงจะสามารถใช้จ่ายกับร้านค้าที่ติดตั้งแอปพลิเคชัน “ถุงเงิน” ที่เข้าร่วมโครงการได้ ตั้งแต่วันที่ 1 กรกฎาคม จนถึงวันที่ 31 ธันวาคม 2564 ในเวลา 6.00 น. - 23.00 น.
สำหรับการลงทะเบียนร้านค้าคนละครึ่ง ระยะที่ 3 มีผู้ประกอบการร้านค้าใหม่ลงทะเบียนเข้าร่วมโครงการในวันแรกแล้วกว่า 40,049 ราย และร้านค้าเดิมที่เคยเข้าร่วมโครงการคนละครึ่ง ระยะที่ 1 และ 2 คาดว่าจะยืนยันเข้าร่วมโครงการครั้งนี้จำนวน 1.2 ล้านราย จึงขอเชิญชวนร้านค้าทั่วไป ผู้ประกอบการบริการนวด สปา ทำผม ทำเล็บ ผู้ให้บริการขนส่งสาธารณะ ที่มีสัญชาติไทยไม่เป็นนิติบุคคลและไม่เป็นธุรกิจแฟรนไชส์ ผู้ประกอบการของกองทุนหมู่บ้านหรือชุมชนเมืองหรือวิสาหกิจชุมชน ร้านธงฟ้าราคาประหยัดพัฒนาเศรษฐกิจท้องถิ่น และผู้ให้บริการขนส่งมวลชนสาธารณะ ที่สนใจเข้าร่วมลงทะเบียนเข้าร่วมโครงการ ตั้งแต่วันที่ 14 มิถุนายน 2564 เป็นต้นไป เวลา 06.00 น. – 22.00 น. โดยผู้ที่เคยเข้าร่วมมาตรการ/โครงการอื่นของรัฐที่มีแอปพลิเคชัน “ถุงเงิน” แล้ว ลงทะเบียนผ่านแอปพลิเคชัน “ถุงเงิน” ส่วนผู้ที่ไม่เคยเข้าร่วมมาตรการ/โครงการอื่นลงทะเบียนผ่านเว็บไซต์ www.คนละครึ่ง.com หรือลงทะเบียนผ่านทางสาขา หรือจุดรับลงทะเบียนของธนาคารกรุงไทยฯ
สำนักงานเศรษฐกิจการคลัง โทร. 02 273 9020 ต่อ 3503 3516 3506 3502 3536
ธนาคารกรุงไทย จำกัด (มหาชน) โทร. 02-111-1122
วันจันทร์ที่ 28 มีนาคม 2565
รมว.เฮ้ง สั่ง กสร. ตรวจสอบเหตุเรือบรรทุกสินค้าถังน้ำมันระเบิด ดูแลสิทธิประโยชน์แก่ผู้ได้รับบาดเจ็บและญาติผู้เสียชีวิต
รมว.แรงงาน สั่ง กสร. เข้าตรวจสอบเหตุเรือบรรทุกสินค้าถังน้ำมันระเบิด บริเวณแม่น้ำเจ้าพระยาใกล้กับองค์การสะพานปลาจังหวัดสมุทรปราการพร้อมทั้งดูแลสิทธิประโยชน์แก่ผู้ได้รับบาดเจ็บและญาติผู้เสียชีวิต
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีเหตุเรือบรรทุกสินค้าถังน้ำมันระเบิด ณ จังหวัดสมุทรปราการ เมื่อวันที่ 27 มีนาคมที่ผ่านมาว่ากระทรวงแรงงานได้สั่งการให้กรมสวัสดิการและคุ้มครองแรงงาน ส่งพนักงานตรวจความปลอดภัย ลงพื้นที่เข้าตรวจสอบทันที เบื้องต้นพบว่าเรือที่เกิดเหตุชื่อว่าเรืออัมพา 8ประเภทเรือ เรือกลเดินทะเลเฉพาะเขต ประเภทการใช้ บรรทุกผลิตภัณฑ์น้ำมันที่มีจุดวาบไฟต่ำ กว่า 60 องศาเซลเซียลขนาด2,118 ตันกรอส สัญชาติไทย ได้เดินทางมาจาก เกาะสีชัง บรรทุกน้ำมันดิบ 3 ล้านลิตร เพื่อเดินทางไปยังท่าเทียบเรือกรุงเทพมหานคร เมื่อเรือเดินทางมาถึงบริเวณแม่น้ำเจ้าพระยา ใกล้กับองค์การสะพานปลา ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ ได้เกิดระเบิดโดยไม่ทราบสาเหตุ ซึ่งทหารเรือและเจ้าหน้าที่ดับเพลิงได้เข้าทำการควบคุมเพลิง และเพลิงสงบเรียบร้อยแล้ว โดยเหตุการณ์ในครั้งนี้พบผู้เสียชีวิต 1 ราย คือ นายประสิทธิ์ สุทัศน์วรรณ ตำแหน่งต้นเรือ อยู่ระหว่างการชันสูตรพลิกศพ และมีผู้ได้รับบาดเจ็บ 1 ราย คือ นายณัชพิษณุพงศ์ มาเนียม โดยได้ทำการส่งผู้ได้รับบาดเจ็บเข้ารักษาตัวที่โรงพยาบาลพระสมุทรเจดีย์ ในส่วนของสาเหตุการเกิดเหตุเพลิงไหม้อยู่ในระหว่างการสอบสวนข้อเท็จจริง
ด้านนายนิยม สองแก้ว อธิบดีกรมสวัสดิการและคุ้มครองแรงงานกล่าวว่า กรมสวัสดิการและคุ้มครองแรงงานได้ส่งพนักงานตรวจความปลอดภัย และพนักงานตรวจแรงงานสำนักงานสวัสดิการและคุ้มครองแรงงานจังหวัดสมุทรปราการเข้าตรวจสอบ พร้อมทั้งประสานสำนักงานประกันสังคม และหน่วยงานที่เกี่ยวข้องเข้าให้ความช่วยเหลือเรื่องสิทธิประโยชน์ตามกฎหมายของครอบครัวผู้เสียชีวิต และผู้ได้รับบาดเจ็บทั้งนี้จะเรียกนายจ้าง และผู้มีส่วนเกี่ยวข้อง เพื่อสอบหาข้อเท็จจริงเพิ่มเติม ว่านายจ้างมีการฝ่าฝืนหรือไม่ปฏิบัติตามพระราชบัญญัติ ความปลอดภัย อาชีวอนามัย และสภาพแวดล้อมในการทำงานหรือไม่ ซึ่งถ้าหากนายจ้างฝ่าฝืน หรือไม่ปฏิบัติตามกฎหมายดังกล่าวจะดำเนินการตามกฎหมายต่อไป
วันพุธที่ 22 ธันวาคม 2564
ตั้งแต่วันที่ 1 มกราคม 2565 ผู้ขับรถบรรทุกวัตถุอันตราย (ท.4) ต้องมีหนังสือรับรองการขับรถวัตถุอันตรายใช้คู่กับใบขับขี่ ท.4 พร้อมเริ่มเดินหน้าอบรมและทดสอบตามข้อกำหนดมาตรฐานสากล
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า การขนส่งวัตถุอันตรายในประเทศไทยมีแนวโน้มการขยายตัวเพิ่มขึ้นตามสภาพเศรษฐกิจและการเจริญเติบโตของภาคอุตสาหกรรม โดยเฉพาะอย่างยิ่งการขนส่งเชื้อเพลิงที่จำเป็นต้องมีการขนส่งไปทั่วทั้งประเทศเพื่อสนองความต้องการใช้พลังงานของประชาชน ซึ่งหากระหว่างการขนส่งเกิดอุบัติเหตุขึ้นอาจเป็นสาเหตุของความสูญเสียต่อชีวิต ทรัพย์สิน และสิ่งแวดล้อมได้มากกว่าอุบัติเหตุในการขนส่งสินค้าทั่วไป ทั้งนี้ การที่ผู้ขับขี่มีความรู้ความเข้าใจเกี่ยวกับคุณสมบัติของวัตถุอันตราย รวมไปถึงแนวทางวิธีการในการระงับความเสี่ยงและความเป็นอันตรายของวัตถุอันตรายเมื่อเกิดการรั่วไหล จะเป็นการยกระดับความปลอดภัยในการขนส่งวัตถุอันตรายได้อีกทางหนึ่ง ดังนั้น กรมการขนส่งทางบก (ขบ.) จึงได้ดำเนินการตามความตกลงระหว่างประเทศด้านการขนส่งสินค้าอันตรายที่ประเทศไทยเป็นภาคี โดยกำหนดให้ผู้ขับรถบรรทุกสินค้าที่เป็นวัตถุอันตรายทั้ง 9 ประเภท (ประเภทที่ 1 วัตถุระเบิด ประเภทที่ 2 ก๊าซ ประเภทที่ 3 ของเหลวไวไฟ ประเภทที่ 4 ของแข็งไวไฟ ประเภทที่ 5 สารออกซิไดซ์ ประเภทที่ 6 สารพิษและสารติดเชื้อ ประเภทที่ 7 วัสดุกัมมันตรังสี ประเภทที่ 8 สารกัดกร่อน และประเภทที่ 9 วัตถุอันตรายเบ็ดเตล็ด) ต้องมีหนังสือรับรองการขับรถวัตถุอันตราย ควบคู่กับใบอนุญาตเป็นผู้ขับรถชนิดที่ 4 ซึ่งการจะได้รับหนังสือรับรองการขับรถวัตถุอันตรายนั้น ต้องผ่านการอบรมและทดสอบจากหน่วยงานที่ ขบ. มอบหมาย โดยมีหลักสูตรอบรม จำนวน 4 หลักสูตร เป็นหลักสูตรขั้นพื้นฐาน 1 หลักสูตร ซึ่งผู้ขับรถขนส่งสินค้าวัตถุอันตรายทุกประเภท ต้องผ่านการอบรมและทดสอบในหลักสูตรขั้นพื้นฐานทุกคน และหลักสูตรพิเศษ จำนวน 3 หลักสูตร สำหรับผู้ต้องปฏิบัติหน้าที่ขับรถวัตถุอันตรายประเภทที่ต้องการความเชี่ยวชาญเพิ่มเติม ประกอบด้วย หลักสูตรพิเศษสำหรับการขนส่งวัตถุอันตรายในรูปแบบแท็งก์ หลักสูตรพิเศษสำหรับการขนส่งวัตถุอันตราย ประเภทที่ 1 วัตถุระเบิด และหลักสูตรพิเศษสำหรับการขนส่งวัตถุอันตราย ประเภทที่ 7 วัสดุกัมมันตรังสี
อธิบดีกรมการขนส่งทางบก กล่าวเพิ่มเติมว่า หนังสือรับรองการขับรถวัตถุอันตรายมีลักษณะเป็นบัตรสมาร์ทการ์ดขนาดเดียวกับใบอนุญาตเป็นผู้ขับรถเพื่อให้สะดวกต่อการพกพา มีอายุไม่เกิน 3 ปี โดยตั้งแต่วันที่ 1 มกราคม 2565 เป็นต้นไป ผู้ขับรถวัตถุอันตราย (ท.4) ต้องเข้ารับการอบรมและทดสอบตามหลักสูตรอบรมที่ ขบ. กำหนด ตามประเภทและลักษณะการบรรทุกวัตถุอันตราย ทั้งนี้ ความปลอดภัยในการขนส่งวัตถุอันตรายทางถนนจะเกิดขึ้นอย่างเป็นรูปธรรมจากความร่วมมือของทุกภาคส่วน โดยเฉพาะผู้ประกอบการขนส่งวัตถุอันตรายต้องตระหนักและไม่ยินยอมให้พนักงานขับรถซึ่งไม่มีใบอนุญาตเป็นผู้ขับรถชนิดที่ 4 (ท.4) และหนังสือรับรองการขับรถวัตถุอันตรายปฏิบัติหน้าที่โดยเด็ดขาด รวมถึงต้องมีเอกสารการขนส่งอยู่ในรถตลอดการขนส่ง ตรวจสอบสภาพความมั่นคงแข็งแรงและอุปกรณ์ส่วนควบของรถ ตรวจสอบอุปกรณ์หรือเครื่องมือที่จำเป็นในการระงับเหตุฉุกเฉิน ซึ่งเป็นส่วนหนึ่งที่สำคัญในการยกระดับมาตรฐานความปลอดภัยการขนส่งวัตถุอันตรายทางถนนของประเทศไทย
วันพฤหัสบดีที่ 21 กรกฎาคม 2565
สธ.ย้ำฉีดวัคซีนโควิดพร้อมไข้หวัดใหญ่ได้ ช่วยลดความเสี่ยงทั้ง 2 โรคช่วงฤดูฝน
ปลัดกระทรวงสาธารณสุข ย้ำช่วงฤดูฝนมีโอกาสป่วยโรคไข้หวัดใหญ่เพิ่มขึ้น แนะเข้มตามมาตรการป้องกันโรคโควิด 19 จะช่วยป้องกันไข้หวัดใหญ่ได้ ส่วนกลุ่มเสี่ยงขอให้มารับวัคซีนป้องกันทั้ง 2 โรค ซึ่งสามารถฉีดพร้อมกันได้
วันนี้ (21 กรกฎาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า เนื่องจากขณะนี้เป็นช่วงฤดูฝน นอกจากโรคโควิด 19 ที่มีแนวโน้มการติดเชื้อเพิ่มขึ้นแล้ว ยังมีโอกาสติดเชื้อไวรัสไข้หวัดใหญ่เพิ่มมากขึ้นด้วย ซึ่งทั้ง 2 โรคเป็นโรคติดเชื้อระบบทางเดินหายใจเหมือนกัน มีอาการคล้ายกัน การใช้มาตรการป้องกันตนเองจากโรคโควิด 19 ได้แก่ การเว้นระยะห่าง ล้างมือ และสวมหน้ากากอนามัยเมื่ออยู่ร่วมกับผู้อื่น จะช่วยป้องกันการติดเชื้อไข้หวัดใหญ่ได้เช่นกัน รวมทั้งสามารถเพิ่มภูมิคุ้มกันต่อสู้กับเชื้อได้ด้วยการฉีดวัคซีน ทั้งวัคซีนโควิด 19 และวัคซีนไข้หวัดใหญ่ตามฤดูกาล
นพ.เกียรติภูมิกล่าวต่อว่า วัคซีนโควิด 19 สามารถเข้ารับบริการได้ฟรีในสถานบริการของกระทรวงสาธารณสุขหรือจุดบริการฉีดวัคซีนใกล้บ้าน โดยขอให้มารับเข็มกระตุ้นตามกำหนดทุก 3-4 เดือน ส่วนวัคซีนไข้หวัดใหญ่ตามฤดูกาลในปี 2565 กรมควบคุมโรค ได้จัดสรรวัคซีนไว้สำหรับบุคลากรกลุ่มเสี่ยง 4 แสนโดส และประชาชน 7 กลุ่มเสี่ยง รวม 4.2 ล้านโดส ได้แก่ 1.หญิงตั้งครรภ์อายุครรภ์มากกว่า 4 เดือนขึ้นไป 2.เด็กอายุ 6 เดือน - 2 ปี 3.ผู้ป่วย 7 โรคเรื้อรัง คือ ปอดอุดกั้นเรื้อรัง หอบหืด หัวใจ หลอดเลือดสมอง ไตวาย เบาหวาน และมะเร็งที่ได้รับยาเคมีบำบัด 4.ผู้สูงอายุมากกว่า 65 ปีขึ้นไป 5.ผู้พิการทางสมองที่ช่วยเหลือตนเองไม่ได้ 6.โรคธาลัสซีเมียและผู้ที่ภูมิคุ้มกันบกพร่อง รวมผู้ติดเชื้อเอชไอวีที่มีอาการ และ 7.โรคอ้วน น้ำหนักมากกว่า 100 กิโลกรัม หรือมีค่าดัชนีมวลกาย BMI มากกว่า 35 เริ่มฉีดฟรีตั้งแต่วันที่ 1 พฤษภาคม 2565 เป็นต้นมา
“ขณะนี้ทั้งวัคซีนโควิด 19 และวัคซีนไข้หวัดใหญ่กระจายไปยังหน่วยบริการในพื้นที่ทั่วประเทศแล้ว ประชาชนที่เป็นกลุ่มเสี่ยงสามารถเข้ารับบริการฉีดวัคซีนทั้งสองชนิดพร้อมกันได้โดยไม่จำเป็นต้องเว้นระยะห่างจะช่วยลดความเสี่ยงการติดเชื้อ ลดอาการป่วยรุนแรงและเสียชีวิตจากทั้ง 2 โรคได้” นพ.เกียรติภูมิกล่าว
********************************** 21 กรกฎาคม 2565
วันพฤหัสบดีที่ 14 กรกฎาคม 2565
ผู้ตรวจทาวันฯ ร่วมเข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี
ผู้ตรวจทาวันฯ ร่วมเข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดำเนินพร้อมด้วย สมเด็จพระนางเจ้าฯ พระบรมราชินี ไปในการพระราชพิธีทรงบำเพ็ญพระราชกุศล เนื่องในวันอาสาฬหบูชา
วันนี้ (13 กรกฎาคม 2565) นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ร่วมเข้าเฝ้ารับเสด็จพระบาทสมเด็จพระเจ้าอยู่หัวเสด็จพระราชดำเนิน พร้อมด้วย สมเด็จพระนางเจ้าฯ พระบรมราชินีไปในการพระราชพิธีทรงบำเพ็ญพระราชกุศล เนื่องในวันอาสาฬหบูชา ณ พระอุโบสถวัดพระศรีรัตนศาสดาราม ในพระบรมมหาราชวัง
วันศุกร์ที่ 20 สิงหาคม 2564
กระทรวงยุติธรรมประชุมคณะกรรมการตรวจสอบทรัพย์สิน ครั้งที่ ๑๓/๒๕๖๔ ผ่านระบบการประชุมทางไกล (Video Conference)
กระทรวงยุติธรรมประชุมคณะกรรมการตรวจสอบทรัพย์สิน ครั้งที่ ๑๓/๒๕๖๔ ผ่านระบบการประชุมทางไกล (Video Conference)
ในวันศุกร์ที่ ๒๐ สิงหาคม ๒๕๖๔ เวลา ๐๘.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๑๓/๒๕๖๔ ผ่านระบบการประชุมทางไกล (Video Conference) ซึ่งเป็นการดำเนินการตามพระราชบัญญัติมาตรการในการปราบปรามผู้กระทำความผิดเกี่ยวกับยาเสพติด พ.ศ. ๒๕๓๕ โดยมี นายวิชัย ไชยมงคล เลขาธิการ ป.ป.ส. ในฐานะเลขานุการคณะกรรมการตรวจสอบทรัพย์สิน พร้อมคณะกรรมการตรวจสอบทรัพย์สิน เข้าร่วมฯ โดยที่ประชุมได้พิจารณาวินิจฉัยคดีทั้งสิ้นรวม ๙๒ คดี มูลค่าทรัพย์สิน ๗๕.๓ ล้านบาท
วันพฤหัสบดีที่ 28 ตุลาคม 2564
การรถไฟแห่งประเทศไทยเผยแพร่ร่างประกาศ และร่างเอกสารประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยวิธีประกวดราคานานาชาติ ครั้
รฟม. ดำเนินการปรับปรุงร่าง ToR และจะเผยแพร่ร่างประกาศและร่างเอกสารประกวดราคา (ร่าง ToR) สำหรับการประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก)
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้เผยแพร่ร่างประกาศ และร่างเอกสารประกวดราคา (ร่าง ToR) สำหรับการประกวดราคานานาชาติ (International Competitive Bidding: ICB) ในการก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ผ่านทางเว็บไซต์ของกรมบัญชีกลาง (e-GP) และเว็บไซต์ของ รฟม. เพื่อเปิดโอกาสให้สาธารณชนและผู้ประกอบการเสนอแนะ วิจารณ์ร่าง ToR ระหว่างวันที่ 28 กันยายน - 4 ตุลาคม 2564 ซึ่งเป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 โดยมีผู้ให้ความคิดเห็นต่อร่าง ToR รวม 9 ราย และมีข้อสังเกตของคณะผู้สังเกตการณ์ตามข้อตกลงคุณธรรม (Integrity Pact) นั้น
รฟม. พิจารณาแล้ว เพื่อให้สอดคล้องกับข้อสังเกตของคณะผู้สังเกตการณ์ตามข้อตกลงคุณธรรม (Integrity Pact) รวมทั้งให้การจัดซื้อจัดจ้างครั้งนี้ก่อให้เกิดประโยชน์สูงสุดแก่ รฟม. และสอดคล้องกับหลักการคุ้มค่า โปร่งใส มีประสิทธิภาพ และตรวจสอบได้ รฟม. จึงได้ดำเนินการปรับปรุงร่าง ToR และจะเผยแพร่ร่างประกาศและร่างเอกสารประกวดราคา (ร่าง ToR) สำหรับการประกวดราคาจ้างก่อสร้างงานโยธา โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) โดยการประกวดราคานานาชาติ ครั้งที่ 2 (ฉบับปรับปรุง) ผ่านทางเว็บไซต์ของกรมบัญชีกลาง (e-GP) และเว็บไซต์ รฟม. www.mrta.co.th ทั้งนี้ รฟม. ได้เปิดให้สาธารณชนและผู้ประกอบการสามารถเสนอแนะ วิจารณ์ หรือแสดงความคิดเห็นต่อร่าง ToR ได้ในระหว่างวันที่ 28 ตุลาคม - 1 พฤศจิกายน 2564
สำหรับโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เป็นโครงการรถไฟฟ้าที่เชื่อมโยงการเดินทางระหว่างนนทบุรี กับกรุงเทพมหานครฝั่งพระนครและฝั่งธนบุรี รวมถึงสมุทรปราการ เข้าด้วยกัน มีระยะทางรวมทั้งสิ้น 23.6 กิโลเมตร เป็นโครงสร้างทางวิ่งใต้ดิน 13.6 กิโลเมตร 10 สถานี และโครงสร้างทางวิ่งยกระดับ 10 กิโลเมตร 7 สถานี โดยมีแผนจะเริ่มดำเนินงานก่อสร้างในปี 2565 และเปิดให้บริการในปี 2570
วันอาทิตย์ที่ 1 สิงหาคม 2564
ยกระดับศูนย์พักคอยเป็น รพ.สนาม เพิ่มศักยภาพรับผู้ป่วยโควิด
....
ปัจจุบันมีผู้ป่วยโควิดใน กทม. ตกค้างและรอเตียงรักษาเพิ่มขึ้นอย่างต่อเนื่อง กทม. จึงปรับศูนย์พักคอยเพื่อส่งต่อ (Community Isolation) เป็น รพ.สนาม ทั้งสิ้น 7 แห่ง รวม 1,036 เตียง
.
1.ศูนย์สร้างสุขทุกวัยจตุจักร เขตจตุจักร 120 เตียง
2.อาคารวิทยาลัยเทคโนโลยีพาณิชยการเจ้าพระยา เขตราชเทวี 170 เตียง
3.วัดสุทธิวราราม เขตสาทร 106 เตียง
4. ร้านจงกั๋วเหยียน เขตลาดกระบัง 200 เตียง
5.ศูนย์กีฬาเฉลิมพระเกียรติ 72 พรรษา เขตมีนบุรี 200 เตียง
6.วัดศรีสุดาราม (อาคารศาลาวิจิตร รัตนศิริ วิไล) เขตบางกอกน้อย 90 เตียง
7.ศูนย์สร้างสุขทุกวัยบางแค (เรืองสอน) เขตบางแค 150 เตียง
.
สำหรับผู้ป่วยที่ไม่สามารถกักตัวที่บ้านได้ กทม. ตั้งเป้าจัดตั้งศูนย์พักคอยฯ ให้ได้ 59 แห่ง ครอบคลุมทุกเขต ล่าสุด 30 ก.ค. 64 เปิดแล้ว 28 แห่ง รองรับผู้ป่วยได้ 7,568 เตียง เพื่อรอนำส่งต่อไปยัง รพ. โดยผู้ป่วยหรือญาติสามารถติดต่อได้ที่สำนักงานเขตใกล้บ้าน หรือสายด่วน 1555 และ 1669
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 22 สิงหาคม 2564
ผู้ประกันตน ม.33 ที่ว่างงาน ขอรับชดเชยผ่าน e-service
วันจันทร์ที่ 2 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ผู้ประกันตนตาม ม.33 ของ พ.ร.บ.ประกันสังคม ที่ว่างงานจากสถานการณ์โรคโควิด-19 เนื่องจากนายจ้างหยุดประกอบกิจการตามคำสั่งของราชการ เพื่อป้องกันการแพร่ระบาดของโรค สามารถขอรับสิทธิชดเชยการว่างงานเนื่องจากเหตุสุดวิสัยได้ โดยให้นายจ้างแจ้งขอรับสิทธิให้แก่ผู้ประกันตนผ่านระบบ e-service และส่งเอกสาร พร้อมสำเนาสมุดบัญชีธนาคารของผู้ประกันตนไปที่สำนักงานประกันสังคมพื้นที่ ภายใน 3 วันหลังบันทึกข้อมูลในระบบ โดยผู้ประกันตนจะได้รับเงินชดเชย ร้อยละ 50 ของค่าจ้างรายวัน สูงสุด 90 วัน ภายใต้เงื่อนไขว่าจะต้องเป็นผู้ประกันตนที่ส่งเงินสมทบมาแล้วไม่น้อยกว่า 6 เดือน สำหรับผู้ที่ต้องการข้อมูลเพิ่มเติม ติดต่อได้ที่สายด่วน 1506 ตลอด 24 ชั่วโมง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันศุกร์ที่ 26 สิงหาคม 2565
รองนายกฯ พลเอก ประวิตรฯ หารือ รมต.อาวุโส กระทรวงโยธาธิการ มาเลเซีย พร้อมร่วมกันผลักดันการพัฒนาโครงสร้างพื้นฐาน และระบบการคมนาคมขนส่งเชื่อมต่อไทย – มาเลเซีย ให้มีความคืบหน้า
รองนายกฯ พลเอก ประวิตรฯ หารือ รมต.อาวุโส กระทรวงโยธาธิการ มาเลเซีย พร้อมร่วมกันผลักดันการพัฒนาโครงสร้างพื้นฐาน และระบบการคมนาคมขนส่งเชื่อมต่อไทย – มาเลเซีย ให้มีความคืบหน้าเป็นรูปธรรม
วันนี้ (วันศุกร์ที่ 26 สิงหาคม 2565) เวลา 09.30 น. ณ ห้องรับรองรองนายกรัฐมนตรี (พลเอก ประวิตร วงษ์สุวรรณ) ชั้น 3 ตึกบัญชาการ 1 ทำเนียบรัฐบาล ดาโต๊ะ ศรี ฮัจญี ฟาดิลละห์ บิน ฮัจญี ยูโซ๊ะ (YB Dato' Sri Haji Fadillah bin Haji Yusof) รัฐมนตรีอาวุโสกระทรวงโยธาธิการมาเลเซีย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสเยือนประเทศไทยเพื่อหารือการพัฒนาโครงสร้างพื้นฐานและระบบการคมนาคมขนส่งเชื่อมต่อไทยและมาเลเซียในพื้นที่จังหวัดชายแดนภาคใต้ โดยสรุปสาระสำคัญของการหารือ ดังนี้
รองนายกรัฐมนตรี กล่าวต้อนรับรัฐมนตรีอาวุโสฯ และคณะในโอกาสเยือนประเทศไทย โดยถือเป็นโอกาสดีที่ทั้งสองฝ่ายจะได้หารือร่วมกันเพื่อผลักดันการพัฒนาโครงสร้างพื้นฐานและระบบการคมนาคมขนส่งเชื่อมต่อประเทศไทยกับมาเลเซียในพื้นที่จังหวัดชายแดนภาคใต้ให้เกิดผลเป็นรูปธรรม ตามที่นายกรัฐมนตรีของทั้งสองประเทศได้เห็นพ้องร่วมกันไว้ เมื่อครั้งนายกรัฐมนตรีมาเลเซียเยือนไทยอย่างเป็นทางการ เมื่อเดือนกุมภาพันธ์ 2565 ตลอดจนเป็นโอกาสหารือแนวทางเพิ่มพูนความร่วมมือทวิภาคีระหว่างกัน ภายหลังสถานการณ์โควิด-19 คลี่คลาย ซึ่งรองนายกรัฐมนตรีเห็นว่า ทั้งสองฝ่ายควรร่วมกันจัดประชุมกลไกความร่วมมือเพื่อผลักดันความร่วมมือระหว่างกันในด้านต่าง ๆ ให้มีความคืบหน้ามากขึ้น โดยเฉพาะความร่วมมือด้านการคมนาคมขนส่งเชื่อมต่อประเทศไทยและมาเลเซีย
รัฐมนตรีอาวุโสฯ ขอบคุณรองนายกรัฐมนตรีที่อำนวยความสะดวกในการเยือนไทยเป็นอย่างดี รู้สึกเป็นเกียรติที่ได้เข้าเยี่ยมคารวะรองนายกรัฐมนตรี เพื่อติดตามผลการหารือระหว่างนายกรัฐมนตรีทั้งสองฝ่าย และเพื่อหารือความคืบหน้าของการดำเนินโครงการความเชื่อมโยงระหว่างกัน โดยที่ผ่านมา หน่วยงานที่เกี่ยวข้องของทั้งไทยและมาเลเซียได้ทำงานร่วมกันอย่างใกล้ชิด เพื่อให้โครงการต่าง ๆ ระหว่างกัน มีผลลัพธ์เป็นรูปธรรม ซึ่งทางคณะได้มีโอกาสศึกษา เรียนรู้ประสบการณ์และแนวปฏิบัติที่ดีจากหน่วยงานไทย โดยเฉพาะในด้านการก่อสร้าง การออกแบบ และการซ่อมบำรุง ซึ่งหน่วยงานของไทยมีศักยภาพสูง โดยฝ่ายมาเลเซียจะได้นำองค์ความรู้และประสบการณ์ที่ได้รับ ไปเป็นแนวปฏิบัติต่อไป
ทั้งสองฝ่ายได้หารือแนวทางการผลักดันโครงการความเชื่อมโยงที่คั่งค้างระหว่างกันให้มีความคืบหน้าเป็นรูปธรรม โดยเฉพาะการก่อสร้างสะพานข้ามแม่น้ำโก – ลก ณ อำเภอสุไหงโก – ลก (สุไหงโก – ลก – รันเตาปันยัง) แห่งที่ 2 และการก่อสร้างสะพานข้ามแม่น้ำโก – ลก ที่อำเภอตากใบ จังหวัดนราธิวาส – เปิงกาลันกูโบร์ มาเลเซีย ซึ่งรัฐมนตรีอาวุโสฯ พร้อมเร่งรัดการดำเนินในรายละเอียดให้มีความคืบหน้าโดยเร็ว รวมถึงการสร้างถนนเชื่อมต่อด่านศุลกากรสะเดาแห่งใหม่ – ด่านศุลกากรบูกิตกายูฮิตัม มาเลเซีย ซึ่งทั้งสองฝ่ายจะร่วมกันจัดการประชุมคณะผู้เชี่ยวชาญด้านเทคนิค (Expert Working Group: EWG) ไทย – มาเลเซีย ครั้งที่ 2 ในเดือนธันวาคมนี้ เพื่อให้สามารถเปิดใช้ด่านศุลกากรแห่งใหม่ได้โดยเร็ว ทั้งนี้ ทั้งสองฝ่ายเชื่อมั่นว่า โครงการความเชื่อมโยงเหล่านี้ จะสนับสนุนให้มีการแลกเปลี่ยนในระดับประชาชนมากขึ้น ซึ่งจะส่งเสริมความเชื่อมโยงระหว่างเขตเศรษฐกิจพิเศษบริเวณชายแดนของทั้งสองประเทศ
วันพุธที่ 23 มิถุนายน 2564
Cabinet acknowledges Thailand’s improvement in IMD competitiveness ranking
Cabinet acknowledges Thailand’s improvement in IMD competitiveness ranking
June 22, 2021, at the Government House, following the weekly cabinet meeting, Government Spokesperson Anucha Burapachaisri disclosed that the cabinet acknowledged Thailand’s rank in the 2021 World Competitiveness Rankings, announced by IMD World Competitiveness Center on June 17, 2021, which is up one rank to 28th, out of 64 economies. This year, as a result of the ongoing COVID-19 pandemic, average total score of all the 64 economies significantly dropped from 71.82 in 2020 to 63.99 in 2021. As for Thailand, although the total score has decreased comparing to that of the previous year (75.39), it is still above the average at 72.52. With this, Thailand remains 3rd in ranking among the 5 ASEAN countries as follows: 1st Singapore (down 4 notches to 5th), 2nd Malaysia (up 2 notches to 25th), 3rd Thailand, 4th Indonesia (up 3 notches to 37th), and 5th the Philippines (down 7 notches to 52nd).
Under IMD’s world competitiveness index, Thailand performed better in 3 competitiveness landscapes, namely, 1) Government Efficiency (up 3 notches) with the transparency of government policy, and legal and regulatory framework which encourages the competitiveness of enterprises; 2) Business Efficiency (up 2 notches), due to the effort of the Government and business sector to sustain employment and promote personnel development; 3) Infrastructure (up 1 notch), with the Government’s continued investment in large-scale infrastructure projects.
However, the country’s economic performance factor has declined by 7 notches. COVID-19, and economic slowdown have negatively attributed to the indicators related to import and export and inward foreign investment, among others. The criterion on tourism receipts has also significantly declined due to the prolonged pandemic.
According to the Government Spokesperson, the Prime Minister has made an order for all Government agencies to expedite improvement of their database to reflect actual development situation. They are also urged to create awareness and understanding of business and people sectors, and drive forward public investment in physical, scientific and digital infrastructure in a bid to improve Thailand’s competitiveness rank in an effective and steady manner. Public healthcare system must also be improved to prepare for possible new and re-emerging infectious diseases. Office of National Economic and Social Development Council will host joint meetings between public and private sectors to brainstorm on and determine tangible measures that will push forward plans and projects for the improvement of the country’s competitiveness rank.
วันพฤหัสบดีที่ 2 กันยายน 2564
การจัดสรรงบประมาณตั้งแต่ พ.ศ. 2558-2563 เพื่อชำระดอกเบี้ยเงินกู้ของหนี้สาธารณะในแต่ละปีมีการจัดสรรอย่างไร
กระทู้ถามของวุฒิสภา เรื่อง การบริหารจัดการหนี้สาธารณะ
ถาม การจัดสรรงบประมาณตั้งแต่ พ.ศ. 2558-2563 เพื่อชำระดอกเบี้ยเงินกู้ของหนี้สาธารณะในแต่ละปี มีการจัดสรรอย่างไร
ตอบ เป็นไปตาม พ.ร.บ.วินัยการเงินการคลังของรัฐ พ.ศ. 2561 และประกาศคณะกรรมการนโยบายการเงินการคลังของรัฐ
1. โดยเฉลี่ยประมาณร้อยละ 6.5 ซึ่งต่ำกว่ามาตรฐานสากล (ไม่ควรเกินร้อยละ 10 ของรายได้)
2. โดยร้อยละของดอกเบี้ยต่อรายได้ประจำปีงบประมาณในแต่ละปีมีดังนี้
ปีงบประมาณ
ร้อยละของดอกเบี้ย
วันพุธที่ 11 พฤษภาคม 2565
รฟท. ชี้แจงกรณี “ตลาดค่ายเฉลยศึก” จ.กาญจนบุรี  โดยพบเป็นเขตพื้นที่ที่ถูกเลิกเช่า และอยู่ระหว่างเร่งรัดขอคืนพื้นที่จากเอกชน
โดยพร้อมร่วมมือกับเจ้าหน้าที่ดำเนินคดีแก่ผู้กระทำผิดอย่างถึงที่สุด
จากกรณีชุดปฏิบัติการพิเศษกรมการปกครอง ร่วมกับกรมพินิจและคุ้มครองเด็กและเยาวชน กองร้อยปฏิบัติการพิเศษที่ 1 กองบัญชาการกองอาสารักษาดินแดน (บก.อส.) ได้เข้าตรวจค้นตลาดค่ายเฉลยศึก ที่ตั้งอยู่ริมแม่น้ำแควใหญ่ เชิงสะพานข้ามแม่น้ำแคว ต.ท่ามะขาม อ.เมือง จ.กาญจนบุรี ซึ่งได้รับร้องเรียนว่ามีการจำหน่ายสุราให้กับเด็กอายุต่ำกว่า 20 ปี รวมทั้งมีการแสดงดนตรีส่งเสียงรบกวนในยามวิกาล โดยพื้นที่ดังกล่าวเป็นพื้นที่ของ รฟท.
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม ชี้แจงว่า หลังจากรับทราบเหตุ รฟท. ได้ส่งเจ้าหน้าที่เข้าตรวจสอบข้อเท็จจริงในทันที โดยพบว่าพื้นที่ดังกล่าวเป็นพื้นที่ของ รฟท. ที่ได้มีการประกาศเชิญชวนจัดทำโครงการพัฒนาพื้นที่ เมื่อปี 2561 ซึ่งขณะนั้น บริษัท วิชั่น อินสเป็คเตอร์ แอนด์ เอ็นจิเนียริ่ง จำกัด เป็นผู้เสนอราคาให้รฟท. สูงสุด และได้รับอนุมัติให้เป็นผู้ได้รับสิทธิ์การเช่าพื้นที่ดังกล่าว จากนั้นบริษัทฯ ได้มีหนังสือขออนุญาตเข้าใช้พื้นที่มายัง รฟท. เมื่อเดือนธันวาคม 2561 เพื่อตรวจสอบขนาดสัดส่วนแนวเขตที่ดิน รวมทั้งเจรจากับผู้บุกรุกในพื้นที่ ซึ่งฝ่ายบริหารทรัพย์สิน ได้มีหนังสือแจ้งอนุญาตให้บริษัทฯ เข้าใช้พื้นที่ เมื่อเดือนมีนาคม 2562 ซึ่งให้นับเป็นวันเริ่มต้นสัญญา
อย่างไรก็ตาม บริษัท วิชั่น อินสเป็คเตอร์ แอนด์ เอ็นจิเนียริ่ง จำกัด ไม่มาลงนามและชำระค่าเช่าต่างๆ ตามที่ตกลงไว้ ฝ่ายบริหารทรัพย์สินรฟท. จึงมีหนังสือลงวันที่ 5 เมษายน 2565 ให้ยกเลิกการได้รับสิทธิ์การเช่า ตั้งแต่ 1 เมษายน 2565 เป็นต้นมา พร้อมกับแจ้งให้ดำเนินการขนย้ายทรัพย์สินออกจากพื้นที่ภายใน 30 วัน พร้อมกับเรียกเก็บค่าใช้ประโยชน์ตั้งแต่วันใช้พื้นที่ด้วย ซึ่งปัจจุบันรฟท. อยู่ระหว่างเร่งรัดเพื่อรับมอบพื้นที่คืน อย่างไรก็ตาม หากบริษัทฯ ไม่คืนพื้นที่รฟท. จะให้สำนักงานอาณาบาล แจ้งความดำเนินคดีต่อไป
“รฟท. ขอยืนยันว่า ไม่ได้นิ่งนอนใจหรือละเลยต่อปัญหาที่เกิดขึ้น โดยการกระทำดังกล่าวถือเป็นการบุกรุกที่ดินกรรมสิทธิ์ของรฟท. อีกทั้งยังเป็นการกระทำที่ผิดระเบียบ ฝ่าฝืนกฎหมายบ้านเมือง มีการจำหน่ายสุราให้กับเด็กอายุต่ำกว่า 20 ปี ดังนั้นจึงได้ดำเนินการตามขั้นตอนทางกฎหมาย เพื่อเร่งรัดขอคืนพื้นที่จากเอกชนโดยเร็ว พร้อมกับให้ความร่วมมือกับเจ้าหน้าที่ในการดำเนินคดีกับผู้กระทำผิดอย่างถึงที่สุด”
วันจันทร์ที่ 7 กุมภาพันธ์ 2565
โฆษกรัฐบาลเผย นายกฯ กำชับสร้างความเข้าใจประชาชนอยู่ร่วมกับโควิด-19 ได้อย่างปลอดภัย เตรียมพิจารณามาตรการป้องกันและผ่อนคลาย เพิ่มเติมในที่ประชุม ศบค. ครั้งต่อไป
โฆษกรัฐบาลเผย นายกฯ กำชับสร้างความเข้าใจประชาชนอยู่ร่วมกับโควิด-19 ได้อย่างปลอดภัย เตรียมพิจารณามาตรการป้องกันและผ่อนคลาย เพิ่มเติมในที่ประชุม ศบค. ครั้งต่อไป
วันนี้ (7 กุมภาพันธ์ 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำทุกฝ่ายติดตามเฝ้าระวังสถานการณ์การแพร่ระบาดการติดเชื้อโควิด-19 หลังพบผู้ติดเชื้อยอดพุ่งถึงหลักหมื่นติดต่อหลายวัน โดยกระทรวงสาธารณสุข ชี้แจงว่าแม้สายพันธุ์โอมิครอนจะแพร่กระจายเชื้อได้รวดเร็ว แต่อาการไม่ได้รุนแรงมากกว่าสายพันธุ์เดลตา และจำนวนยอดผู้เสียชีวิตและผู้ป่วยหนักไม่ได้เพิ่มขึ้นตาม ซึ่งยังอยู่ในสถานการณ์และระบบสาธารณสุขสามารถรองรับผู้ป่วยที่มีอาการหนักเพื่อป้องกันการเสียชีวิตได้ ในส่วนผู้ป่วยที่ไม่มีอาการหรืออาการน้อย ให้ใช้ระบบการรักษาที่บ้าน นายกรัฐมนตรี ได้สั่งการให้เร่งสร้างความเข้าใจกับประชาชนว่า เราทุกคนสามารถอยู่ร่วมกับโควิด-19 ได้อย่างปลอดภัย หากปฏิบัติตามมาตรการป้องกัน ดูแลตนเองอย่างเคร่งครัด ทั้งนี้ คาดว่า จะมีการพิจารณาทบทวนมาตรการควบคุมการแพร่ระบาดโควิด-19 รวมถึงมาตรการผ่อนคลายเพื่อขับเคลื่อนกิจการ กิจกรรม ในที่ประชุม ศบค. ครั้งต่อไป เพื่อให้ประชาชนสามารถกลับมาใช้ชีวิตได้เหมือนปกติมากที่สุด
สำหรับ ผู้ติดเชื้อโควิด-19 รายใหม่ วันนี้ รวม 10,470 ราย จำแนกเป็น ผู้ป่วยจากในประเทศ 10,304 ราย ผู้ป่วยมาจากต่างประเทศ 166 ราย ผู้ป่วยสะสม 284,036 ราย (ตั้งแต่ 1 มกราคม 2565) หายป่วยกลับบ้าน 8,711 ราย หายป่วยสะสม 223,890 ราย (ตั้งแต่ 1 มกราคม 2565) ผู้ป่วยกำลังรักษา 92,784 ราย เสียชีวิต 12 รายล่าสุดการให้บริการวัคซีน โควิด-19 สะสมอยู่ที่ 118,021,796 โดส เข็มที่ 1 ฉีดสะสม 52,497,515 โดส เข็มที่ 2 ฉีดสะสม 48,926,180 โดส เข็มที่ 3 ฉีดสะสม 15,445,145 โดส เข็มที่ 4 ฉีดสะสม 1,152,956 โดส ส่วนสถานการณ์การแพร่ระบาดของไวรัสโควิด-19 ทั่วโลก ยอดผู้ติดเชื้อสะสมทั่วโลกจำนวน 395,658,159 ราย ประเทศไทยอยู่อันดับ 30 ของโลก
วันเสาร์ที่ 30 กรกฎาคม 2565
เขตสุขภาพที่ 3 พัฒนาศักยภาพ อสม. 4.0 ใช้เทคโนโลยีช่วยประชาชนเข้าถึงบริการ ด้านการแพทย์และสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมเชิงปฏิบัติการพัฒนาศักยภาพอาสาสมัครสาธารณสุขประจำหมู่บ้าน (อสม.) 4.0 เขตสุขภาพที่ 3 ให้สามารถนำเทคโนโลยีมาใช้ดูแลสุขภาพประชาชน และช่วยเข้าถึงระบบบริการตามระดับอาการ
รองนายกรัฐมนตรีและรัฐมนตรีว่าการกระทรวงสาธารณสุข เปิดประชุมเชิงปฏิบัติการพัฒนาศักยภาพอาสาสมัครสาธารณสุขประจำหมู่บ้าน (อสม.)4.0 เขตสุขภาพที่ 3 ให้สามารถนำเทคโนโลยีมาใช้ดูแลสุขภาพประชาชน และช่วยเข้าถึงระบบบริการตามระดับอาการ พร้อมให้โอกาส อสม. และบุตร เข้ารับการศึกษาหลักสูตรผู้ช่วยพยาบาลเพื่อเป็นบุคลากรด้านสาธารณสุขที่มีคุณภาพในการดูแลประชาชนในพื้นที่
วันนี้ (30 กรกฎาคม 255) ที่ จ.พิจิตร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.ธงชัย กีรติหัตถยากร รองปลัดกระทรวงสาธารณสุข นพ.โอภาส การย์กวินพงศ์ อธิบดีกรมควบคุมโรค พญ.วิพรรณ สังคหะพงศ์ ผู้ตรวจราชการกระทรวงสาธารณสุข เขตสุขภาพที่ 3 และคณะผู้บริหารกระทรวงสาธารณสุข เปิดประชุมเชิงปฏิบัติการพัฒนาศักยภาพอาสาสมัครสาธารณสุขประจำหมู่บ้าน (อสม.)4.0โดยมี ตัวแทน อสม. เขตสุขภาพที่ 3 ได้แก่ จ.กำแพงเพชร จ.พิจิตร จ.อุทัยธานี จ.ชัยนาท และ จ.นครสวรรค์
รวมกว่า 700 คนให้การต้อนรับ
นายอนุทิน กล่าวว่า รัฐบาลและกระทรวงสาธารณสุข มีนโยบายยกระดับคุณภาพการบริการด้านสาธารณสุข และสุขภาพประชาชน โดยมี อสม. หรือหมอคนที่1 เป็นกลไกสำคัญในการขับเคลื่อนระบบสาธารณสุขของประเทศ โดยเฉพาะในช่วงสถานการณ์โควิด 19 อสม.เป็นกำลังสำคัญสนับสนุนการทำงานบุคลากรทางการแพทย์และสาธารณสุข ทำให้ประเทศไทยสามารถควบคุมโรคได้เป็นอย่างดี รวมถึงยังเป็นผู้ที่ชักนำประชาชนให้เข้ารับการฉีดวัคซีนทำให้ประเทศไทยมีภาพรวมผู้ที่ได้รับการฉีดวัคซีนสูงกว่า 80% สะท้อนถึงความเข้มแข็งของระบบสาธารณสุขไทย ทั้งนี้ ได้มีการพัฒนาศักยภาพ อสม. อย่างต่อเนื่อง โดยมีนโยบาย “อสม. 4.0” พัฒนาอสม. ให้มีความรอบรู้ด้านสุขภาพและด้านดิจิทัล สามารถนำเทคโนโลยีมาใช้ให้เกิดประโยชน์ในการปฏิบัติงานมากที่สุด อาทิ
เป็นผู้ประสานเจ้าหน้าที่สาธารณสุขให้ประชาชนเข้าถึงบริการตามระดับอาการในระบบ 3 หมอ การคัดกรองติดตามอาการของผู้ที่ฉีดวัคซีนโควิด 19 เป็นต้น นอกจากนี้ กระทรวงสาธารณสุขยังร่วมกับสถาบันพระบรมราชชนกจัดหลักสูตรผู้ช่วยพยาบาลสำหรับ อสม. และบุตร ที่ได้รับคัดเลือกและผ่านคุณสมบัติตามที่กำหนดให้ได้เข้าศึกษาและจบเป็นบุคลากรด้านสาธารณสุขที่มีคุณภาพในการดูแลสุขภาพประชาชนในพื้นที่
“ขอขอบคุณ อสม. ที่ช่วยขับเคลื่อนงานสาธารณสุขในช่วงโควิด 19 จนประเทศไทยเป็นที่ยอมรับ และเป็นต้นแบบในการพัฒนาระบบการแพทย์และสาธารณสุขให้กับหลายประเทศ ในช่วงต่อจากนี้ ต้องขออสม.ช่วยรณรงค์ทำความเข้าใจให้ประชาชนเข้ารับการฉีดวัคซีนโควิด 19 เข็มกระตุ้น เพื่อป้องกันการป่วยหนักและเสียชีวิต รวมทั้งสื่อสารให้ปฏิบัติตามมาตรการป้องกันส่วนบุคคล สวมหน้ากากอนามัย เว้นระยะห่าง ล้างมือบ่อย ๆ ซึ่งจะช่วยป้องกันโรคโควิด 19 รวมถึงโรคฝีดาษวานร ได้ด้วย” นายอนุทินกล่าว
********************************** 30 กรกฎาคม 2565
วันศุกร์ที่ 6 สิงหาคม 2564
สปสช. ชี้แจงข้อเรียกร้องให้ตรวจ ATK ประชาชนโดยไม่คิดค่าใช้จ่าย
สปสช. เผยอยู่ระหว่างการสอบสวนข้อเท็จจริง และกำลังดำเนินการจัดซื้อชุดตรวจ ATK เพื่อให้ประชาชนเข้าถึงบริการโดยไม่เสียค่าใช้จ่าย
วันที่ 6 สิงหาคม 2564 นายแพทย์จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ ชี้แจงกรณีนายพลภูมิฯ ส.ส.กทม. พรรค พท. เผยได้รับการร้องเรียนจากประชาชนเกี่ยวกับการตรวจหาเชื้อโควิด-19 ด้วยวิธี ATK ของคลินิกอบอุ่น ว่ามีค่าตรวจ 800 บาท เมื่อสอบถาม สปสช. ได้รับคำตอบว่าค่าใช้จ่ายจะขึ้นอยู่กับแพทย์ผู้ตรวจ หากผู้เข้ารับการตรวจเป็นผู้สัมผัสเสี่ยงสูงจะไม่เสียค่าบริการ แต่ถ้าไม่ใช่ผู้สัมผัสเสี่ยงสูง หรือไม่เข้าเงื่อนไขที่กำหนดจะต้องเสียค่าใช้จ่าย ซึ่งเป็นเรื่องไม่เหมาะสม เพราะควรให้ประชาชนได้รับการตรวจฟรี นั้น
1.ภายหลังรับทราบข้อมูลดังกล่าวแล้ว ได้เร่งให้เจ้าหน้าที่ สปสช. เขต 13 กทม. ทำการตรวจสอบโดยอยู่ระหว่างการสอบสวนข้อเท็จจริง ซึ่งคลินิกที่ถูกร้องเรียนเป็นหน่วยบริการในระบบบัตรทอง ที่ร่วมรับดูแลผู้ติดเชื้อโควิด-19 ที่บ้านและในชุมชน (Home Isolation/Community Isolation : HI/CI) จริง แต่ยังไม่ได้ร่วมให้บริการตรวจโควิด-19 ด้วยชุด ATK ซึ่งขณะนี้ สปสช. มีนโยบายเตรียมที่จะกระจายชุดตรวจ ATK เพื่อให้ประชาชนเข้าถึงบริการแล้วโดยไม่เสียค่าใช้จ่าย
2.สำหรับผู้ที่เข้ารับการตรวจคัดกรองโควิด-19 ด้วยชุดตรวจ ATK ภายใต้ระบบบัตรทองครอบคลุมประชาชนคนไทยทุกคนทุกสิทธิ โดยมีหลักเกณฑ์เข้ารับการตรวจ ได้แก่ เกณฑ์กลุ่มเสี่ยง คัดกรองก่อนทำหัตถการ และแพทย์ผู้ตรวจรักษาประเมินว่ามีความจำเป็นตามดุลยพินิจของแพทย์
3.สปสช. รับทราบปัญหาและความเดือดร้อนของประชาชน ซึ่งขณะนี้มีประชาชนจำนวนมากต้องการเข้าถึงบริการตรวจคัดกรองโควิด-19 นอกจากการให้บริการจุดตรวจเชิงรุกในพื้นที่ต่างๆ ที่ สปสช. ได้ร่วมกับหน่วยงานที่เกี่ยวข้องแล้ว ยังได้จัดซื้อชุดตรวจ ATK จำนวน 8.5 ล้านชุด ที่ได้ผ่านบอร์ด สปสช. ไปแล้วเพื่อบริการฟรีกับประชาชน ทำให้ประชาชนเข้าถึงการตรวจได้โดยไม่ต้องเสียค่าใช้จ่าย
วันอังคารที่ 8 มีนาคม 2565
PM pleased with implementation of Vaccinated Travel Lane between Thailand and Malaysia
PM pleased with implementation of Vaccinated Travel Lane between Thailand and Malaysia
March 8, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the launch of Vaccinated Travel Lane (VTL) between Thailand and Malaysia from March 15, 2022 onward.
Concerned agencies of the two countries are now discussing in detail related procedure and protocol to waive quarantine for fully vaccinated Thai travelers. Air VTL would also be implemented between Kuala Lumpur and Bangkok (6 flights/day), and between Kuala Lumpur and Phuket (4 flights/day). Additional VTL flights will be subject to the joint agreement between the two countries.
According to the Government Spokesperson, Malaysia’s arrangement with Thailand would be along the line with the country’s air VTL arrangement with Singapore, under which fully vaccinated travelers are allowed to enter Malaysia without quarantine pending that they conduct an RT-PCR test no more than 2 days before departure and another test upon their arrival.
The Government Spokesperson added that the travel bubble agreement demonstrates tangible success of the bilateral meeting between the Prime Minister and Malaysian Prime Minister Dato' Sri Ismail Sabri bin Yaakob during the latter’s official visit to Thailand on February 25, 2022. The implementation of the Vaccinated Travel Lane is part of the two countries’ cooperation to reopen common border in a bid to promote border economic recovery from the impact of the COVID-19 pandemic, especially trade and investment, and tourism.
วันจันทร์ที่ 18 กรกฎาคม 2565
กระทรวงดิจิทัลฯ ย้ำชัด ดำเนินการอย่างเข้มงวดกับเนื้อหาลามกบนโลกออนไลน์
กระทรวงดิจิทัลฯ ย้ำชัด ดำเนินการอย่างเข้มงวดกับเนื้อหาลามกบนโลกออนไลน์
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า กระทรวงดิจิทัลฯ รับข้อสั่งการของพล.อ.ประยุทธ์ จันทร์โอชา นายกรัฐมนตรี ซึ่งมีความห่วงใยต่อเด็กและเยาวชน กรณีที่ปรากฏเป็นข่าวว่าในขณะนี้มีการจำหน่ายสื่อลามกอนาจารผ่านแพลตฟอร์มออนไลน์กันอย่างแพร่หลาย
โดยกระทรวงดิจิทัลฯ ได้มีการติดตามความเคลื่อนไหวบนโลกออนไลน์มาโดยตลอด และได้ดำเนินมาตรการในการป้องกันด้วยการสร้างการตระหนักรู้ในการใช้สื่อออนไลน์อย่างสร้างสรรค์ ชี้ให้เห็นถึงอันตรายและผลกระทบที่จะเกิดขึ้นเมื่อเข้าไปยุ่งเกี่ยวกับเนื้อหาที่ไม่เหมาะสมและวิธีการในการรับมือแต่ละสถานการณ์
รวมทั้งจัดให้มีหน่วยงานรับแจ้งเบาะแสและให้คำปรึกษาเมื่อประชาชนพบเนื้อหาที่ไม่เหมาะสมบนโลกออนไลน์ ควบคู่ไปกับเข้มงวดในการปราบปรามด้วยการบังคับใช้กฎหมายอย่างเคร่งครัด ภายใต้หลักสิทธิเสรีภาพในการเข้าถึงสื่อบนโลกออนไลน์
ทั้งนี้ ตาม พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม เมื่อตรวจพบเนื้อหาที่ไม่เหมาะสมในลักษณะอันลามกอนาจาร กระทรวงดิจิทัลฯ สามารถยื่นคำร้องต่อศาลฯ เพื่อให้มีคำสั่งระงับการเผยแพร่ หรือ ลบข้อมูลออกจากระบบฯ ได้ และผู้นำเข้าหรือส่งต่อยังต้องได้รับโทษตามกฎหมายด้วย ซึ่งมีโทษจำคุกไม่เกิน 5 ปี หรือปรับไม่เกิน 1 แสนบาท หรือทั้งจำทั้งปรับ
“ทุกคนสามารถร่วมกันดูแลสังคมได้ เมื่อพบเนื้อหาที่เห็นว่าไม่เหมาะสม โดยเฉพาะสื่อลามก อนาจาร ยาเสพติด หรือ เนื้อหาที่มีความรุนแรง สามารถแจ้งผู้ให้บริการแพลตฟอร์ม ผ่านช่องทางที่ผู้ให้บริการจัดเตรียมไว้ได้ทันที เพื่อที่ผู้ให้บริการจะได้ลบเนื้อหานั้นออกจากระบบได้ เนื่องจากส่วนใหญ่แล้วเนื้อหาเหล่านี้จะผิดต่อมาตรฐานการให้บริการของแพลตฟอร์มอยู่แล้ว” นางสาวนพวรรณ กล่าว
สำหรับประชาชนเมื่อพบเนื้อหาที่ไม่เหมาะสม สามารถแจ้งได้ที่ สายด่วน 1212 หรือ เฟซบุ๊กเพจ อาสา จับตา ออนไลน์ หรือ m.me/DESmonitor ได้ตลอด 24 ชั่วโมง
**************************
วันจันทร์ที่ 11 ตุลาคม 2564
รองนายกรัฐมนตรี เป็นประธานการประชุมคณะอนุกรรมการอำนวยการขับเคลื่อน กีฬามวยไทยสู่โอลิมปิก ครั้งที่ ๑/๒๕๖๔
การประชุมคณะอนุกรรมการอำนวยการขับเคลื่อน กีฬามวยไทยสู่โอลิมปิก ครั้งที่ ๑/๒๕๖๔
วันที่ ๑๑ ตุลาคม ๒๕๖๔ เวลา ๑๐.๐๐ น. พล.อ.ประวิตร วงษ์สุวรรณ รองนายกรัฐมนตรี เป็นประธานการประชุมคณะอนุกรรมการอำนวยการขับเคลื่อน กีฬามวยไทยสู่โอลิมปิก ครั้งที่ ๑/๒๕๖๔ โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายชาย นครชัย อธิบดีกรมส่งเสริมวัฒนธรรม และผู้แทนจากหน่วยงานที่เกี่ยวข้องเข้าร่วม ณ ห้องประชุม ๑ ชั้น ๔ อาคารเฉลิมพระเกียรติ ๗ รอบพระชนมพรรษา การกีฬาแห่งประเทศไทย
วันอังคารที่ 8 มีนาคม 2565
ครม.อนุมัติขยายระยะเวลาการชำระคืนหนี้เงินกู้ค่าออกแบบ ค่าก่อสร้าง และค่าจ้างที่ปรึกษา โครงการรถไฟฟ้ามหานคร สายเฉลิมรัชมงคล ออกไปจนถึงปี 2572
ครม.อนุมัติขยายระยะเวลาการชำระคืนหนี้เงินกู้ค่าออกแบบ ค่าก่อสร้าง และค่าจ้างที่ปรึกษา โครงการรถไฟฟ้ามหานคร สายเฉลิมรัชมงคล ออกไปจนถึงปี 2572 โดยให้รัฐบาลรับภาระชำระคืนเงินต้นและดอกเบี้ย
วันที่ 8 มีนาคม 2565 น.ส. ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) อนุมัติขยายระยะเวลาการชำระคืนหนี้เงินกู้ค่าออกแบบ ค่าก่อสร้าง และค่าจ้างที่ปรึกษา โครงการรถไฟฟ้ามหานคร สายเฉลิมรัชมงคล ตามมติครม.เมื่อวันที่ 19 มกราคม 2559 ออกไปจนถึงปี 2572
โดยครม.เห็นชอบให้รัฐบาลรับภาระชำระคืนเงินต้นและดอกเบี้ยของเงินกู้ค่าออกแบบ ค่าก่อสร้าง และค่าจ้างที่ปรึกษาต่อไป ตั้งแต่ปีงบประมาณ 2567 จนถึงปีงบประมาณ 2572 ทั้งนี้หากประมาณการรายได้แตกต่างไปจากที่คาดการณ์ไว้มาก ทั้งกรณีสูงหรือต่ำกว่าประมาณการ กระทรวงคมนาคมจะพิจารณานำเสนอการรับภาระหนี้ของรัฐบาลให้ครม.พิจารณาอีกครั้งตามความเหมาะสม โดยครม.ยังมีมติให้สำนักงบประมาณพิจารณาจัดสรรงบประมาณให้แก่การรถไฟฟ้าขนส่งมวลชนแห่งประเทศไทย(รฟม.)เป็นรายปี จนถึงปีงบประมาณ 2572
ทั้งนี้ครม.ได้มีมติเมื่อวันที่ 12 กันยายน 2538 เห็นชอบให้รัฐบาลรับภาระดอกเบี้ยเงินกู้ค่าออกแบบ ค่าก่อสร้างและค่าจ้างที่ปรึกษาโครงการรถไฟฟ้ามหานคร สายเฉลิมรัชมงคลในระยะเวลา 10 ปีแรก ซึ่งที่ผ่านมารฟม.ได้มีการขออนุมัติขยายระยะเวลาชำระหนี้เงินกู้ดังกล่าวออกไปแล้ว 4 ครั้ง โดยในครั้งนี้รฟม.ขออนุมัติขยายระยะเวลาให้รัฐบาลรับภาระคืนเงินต้นและดอกเบี้ยเงินกู้ต่อตั้งแต่ปีงบประมาณ 2567จนสิ้นสุดสัญญาสัมปทานในปี 2572 จากการประมาณการรายได้ที่รฟม.ได้รับจากสัญญาสัมปทานเดินรถจากบริษัท ทางด่วนและรถไฟฟ้ากรุงเทพ จำกัด (มหาชน)หรือ BEM และรายได้ที่รฟม.ดำเนินการเองในส่วนของการพัฒนาเชิงพาณิชย์ในธุรกิจเกี่ยวเนื่องกับกิจการรถไฟฟ้ายังไม่ครอบคลุมค่าใช้จ่ายในการดำเนินงานของรฟม.และการชำระคืนภาระหนี้ที่รฟม.ได้กู้มาดำเนินโครงการรถไฟฟ้าสายต่างๆ ซึ่งมีการทยอยจ่ายคืนชำระหนี้เป็นรายปี และรฟม.ยังต้องนำรายได้ของโครงการฯสายเฉลิมรัชมงคลไปใช้จ่ายในโครงการรถไฟฟ้าสายอื่นๆที่รฟม.รับผิดชอบด้วย
สำหรับภาระหนี้คงค้างของรฟม. ณ วันที่ 31 มีนาคม 2564 พบว่า มีหนี้คงค้างรวม 177,801 ล้านบาท เป็นหนี้เงินกู้จากต่างประเทศ 30,357 ล้านบาท และเงินกู้ภายในประเทศ 147,443 ล้านบาท โดยโครงการฯสายเฉลิมรัชมงคล มีภาระหนี้คงค้างเงินกู้ภายในประเทศจำนวน 1,550 ล้านบาท และเงินกู้ต่างประเทศ(JICA) จำนวน 29,627 ล้านบาท รวม 31,177 ล้านบาท อย่างไรก็ตามประมาณการภาระหนี้ของโครงการฯ สายเฉลิมรัชมงคลตามเงื่อนไขของสัญญาเงินกู้พบว่าตั้งแต่ปี 2564-2572 จะต้องชำระเงินต้นจำนวน 15,802 ล้านบาท และดอกเบี้ย 8,074 ล้านบาท รวมทั้งสิ้น 23,876 ล้านบาท และช่วงปี 2573-2583มีภาระหนี้ชำระเงินต้นจำนวน 15,967 ล้านบาท และดอกเบี้ยจำนวน 3,232 ล้านบาท รวม 19,200 ล้านบาท
นอกจากนี้ยังได้ประมาณการรายได้ และรายจ่ายรวมของโครงการรถไฟฟ้าสายต่างๆในช่วงสัญญาสัมปทานโครงการฯสายเฉลิมรัชมงคลปี 2564-2572 พบว่า จะมีรายได้รวม 47,391 ล้านบาท และรายจ่าย 119,481 ล้านบาท มีรายจ่ายเกินรายได้จำนวน 72,089 ล้านบาท
--------------------
วันอังคารที่ 8 มีนาคม 2565
ครม.เห็นชอบให้ประเทศไทยเข้าร่วมเป็นภาคีสถาบันวัคซีนนานาชาติ(IVI) อย่างสมบูรณ์ เพื่อพัฒนาศักยภาพด้านวัคซีนของประเทศไทย มุ่งสู่การเป็นศูนย์กลางทางการแพทย์ของโลก
ครม.เห็นชอบให้ประเทศไทยเข้าร่วมเป็นภาคีสถาบันวัคซีนนานาชาติ(IVI) อย่างสมบูรณ์ เพื่อพัฒนาศักยภาพด้านวัคซีนของประเทศไทย มุ่งสู่การเป็นศูนย์กลางทางการแพทย์ของโลก
วันที่ 8 มีนาคม 2565 น.ส. ไตรศุลีไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) เห็นชอบให้ประเทศไทยเข้าร่วมเป็นภาคีสถาบันวัคซีนนานาชาติ(International Vaccine Institute : IVI) อย่างสมบูรณ์ และอนุมัติให้ประเทศไทยสนับสนุนงบประมาณแก่ IVI ปีละ 100,000 ดอลลาร์สหรัฐ หรือประมาณ 3.25 ล้านบาท โดยใช้งบประมาณรายจ่ายประจำปี หมวดเงินอุดหนุนของกระทรวงสาธารณสุข เริ่มตั้งแต่ปีงบประมาณ 2566 เป็นต้นไป และมอบหมายให้กระทรวงการต่างประเทศจัดทำสัตยาบันสาร เพื่อการเข้าร่วมเป็นภาคีIVI อย่างสมบูรณ์
น.ส.ไตรศุลีกล่าวว่า IVI จัดตั้งขึ้นโดยข้อริเริ่มของสำนักงานโครงการพัฒนาแห่งสหประชาชาติ(UNPD) มีสำนักงานใหญ่ตั้งอยู่ที่เกาหลีใต้ มีวัตถุประสงค์เพื่อสร้างความมั่นคงในการเข้าถึงวัคซีนที่มีประสิทธิภาพและปลอดภัย การวิจัย พัฒนา และปรับปรุงวัคซีนชนิดใหม่ รวมถึงการเสริมสร้างศักยภาพของประเทศกำลังพัฒนาในด้านการพัฒนา การผลิต และการนำเข้าวัคซีน โดยIVI มีหน้าที่ดำเนินการ 4 โครงการหลัก ได้แก่ ให้ความช่วยเหลือด้านการฝึกอบรมและช่วยเหลือทางเทคนิคเกี่ยวกับเทคโนโลยีการผลิตวัคซีน, ดำเนินการศึกษาวิจัยในห้องปฏิบัติการและภาคสนาม, ประเมินวัคซีน โดยการวิจัยเชิงทดลองทางคลินิกและภาคสนาม และร่วมมือกับผู้ผลิตวัคซีนเพื่อส่งเสริมการวิจัยและพัฒนาวัคซีน ซึ่งประเทศไทยได้ร่วมลงนามในข้อตกลงว่าด้วยการจัดตั้ง IVI พร้อมธรรมนูญแนบท้ายข้อตกลง เมื่อวันที่ 28 ตุลาคม 2539 แต่ยังไม่ได้เป็นภาคีโดยสมบูรณ์จนกว่าจะมีการให้สัตยาบัน
สำหรับประโยชน์ที่จะเกิดขึ้นจากการที่ประเทศไทยเข้าร่วมเป็นภาคี IVI อย่างสมบูรณ์ จะช่วยเสริมสร้างโอกาสในการศึกษา พัฒนาความรู้และศักยภาพในด้านการวิจัยและพัฒนาวัคซีนทั้งภายในและภายนอกประเทศจากโครงการความร่วมมือต่างๆ เช่น โครงการวิจัยและพัฒนาวัคซีนสำหรับการทดลองในมนุษย์ โครงการทดลองในห้องปฏิบัติการศูนย์เฝ้าระวังโรครวมถึงได้รับการถ่ายทอดเทคโนโลยีด้านวัคซีน การพัฒนาบุคลากรด้านวัคซีน และการยกระดับความสัมพันธ์กับIVI และประเทศสมาชิกให้มากขึ้น
ทั้งนี้ สอดคล้องกับนโยบายวัคซีนแห่งชาติของประเทศไทย ที่สนับสนุนการแลกเปลี่ยนเทคโนโลยีและนวัตกรรมที่หลากหลายในด้านการวิจัย พัฒนา และผลิตวัคซีน เพื่อพัฒนาศักยภาพด้านวัคซีนของประเทศไทย มุ่งสู่การเป็นศูนย์กลางทางการแพทย์ของโลก
------------------
วันพุธที่ 18 พฤษภาคม 2565
รัฐมนตรีว่าการกระทรวงยุติธรรม ฟิตจัด หลังแถลงโชว์ยึดทรัพย์ยาเสพติด โดดขึ้นเครื่องบินตรงภูเก็ต ช่วยไกล่เกลี่ยหนี้ต่อ ชี้ เป็นการช่วยฟื้นฟูการท่องเที่ยวอีกทาง
รัฐมนตรีว่าการกระทรวงยุติธรรม ฟิตจัด หลังแถลงโชว์ยึดทรัพย์ยาเสพติด โดดขึ้นเครื่องบินตรงภูเก็ต ช่วยไกล่เกลี่ยหนี้ต่อ ชี้ เป็นการช่วยฟื้นฟูการท่องเที่ยวอีกทาง ช่วยผู้ประกอบการ-ประชาชน แบ่งเบาภาระหนี้ เตรียมพร้อมรับนักท่องเที่ยวคึกคักอีกครั้ง ขณะ"ผู้ว่า
วันที่ 18 พฤษภาคม 2565 ที่โรงแรมโบ๊ทลากูน รีสอร์ท จังหวัดภูเก็ต นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดงานมหกรรมไกล่เกลี่ยหนี้สินครัวเรือน ครั้งที่ 10 และ ยุติธรรมพบประชาชน โดยมี นายณรงค์ วุ่นซิ้ว ผู้ว่าราชการจังหวัดภูเก็ต นายวัลลภ นาคบัว รองปลัดกระทรวงยุติธรรมนางสาวรวิวรรณ์ ศรีวนาภิรมย์ ผู้ตรวจราชการกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ นายนัทธี ถิ่นสาคู ส.ส.ภูเก็ต นายสุทา ประทีป ณ ถลาง ส.ส.ภูเก็ต นายสายัณห์ ยุติธรรม ส.ส.นครศรีธรรมราช พรรคพลังประชารัฐ ข้าราชการ เจ้าหน้าที่กระทรวงยุติธรรม และประชาชน เข้าร่วมงาน ซึ่งก่อนเข้างาน ได้มีการตรวจคัดกรองโควิด-19 อย่างเข้มงวด
โดยนายณรงค์ กล่าวว่า ช่วง 2 ปีที่ผ่านมาชาวภูเก็ตเดือดร้อนอย่างหนัก จากสถานการณ์แพร่ระบาดของโควิด-19 ซึ่งจังหวัดภูเก็ต เปรียบเหมือนศาลพระภูมิที่มีเสาเดียว เพราะการท่องเที่ยวเป็นเศรษฐกิจหลักของจังหวัด แต่เมื่อมีโควิดปิดประเทศ ไม่มีนักท่องเที่ยวเข้ามา ทำให้ชาวบ้านขาดรายได้ โดยบางคนก็มีหนี้อยู่ก่อนแล้ว ยังมาขาดรายได้ช่วงโควิดอีก ทำให้กลายเป็นคนจนเฉียบพลัน ดังนั้นการที่รัฐบาลและกระทรวงยุติธรรม เดินทางมาช่วยไกล่เกลี่ย ให้ความยุติธรรม อำนวยความสะดวกรวดเร็ว ตนในนามของชาวภูเก็ตขอขอบคุณเป็นอย่างมาก
ขณะที่ นายสมศักดิ์ กล่าวว่า ตนดีใจทุกครั้งที่ได้เดินทางมายังภาคใต้ โดยงานมหกรรมไกล่เกลี่ยหนี้สินครัวเรือนครั้งนี้เป็นครั้งที่ 6 ในพื้นที่ภาคใต้ ซึ่งมีเป้าหมายประชาชน เข้าร่วมงานครั้งนี้ 2,810 ราย ทุนทรัพย์ทั้งสิ้น 223 ล้านบาท มีสถาบันการเงินที่เข้าร่วมงาน จำนวน 4 แห่ง คือ 1. กองทุนเงินให้กู้ยืมเพื่อการศึกษา (กยศ.) 2. ธนาคารออมสิน 3. บริษัท เจเอ็มที เน็ทเวอร์ค เซอร์วิสเซ็ส จำกัด และ 4. บริษัท บริหารสินทรัพย์ เจ จำกัด โดยสำหรับจังหวัดภูเก็ต รัฐบาลได้ให้ความสำคัญ เพราะเป็นแหล่งท่องเที่ยวใหญ่ของประเทศ เป็นไข่มุกแห่งอันดามัน สร้างรายได้มหาศาลจากชาวต่างชาติที่หลั่งไหลเข้ามา
"การมาช่วยแก้หนี้ให้กับพี่น้องชาวภูเก็ต เป็นเรื่องที่สำคัญ เพราะเป็นการฟื้นฟูการท่องเที่ยวของประเทศอีกทางหนึ่ง โดยวันนี้มีการเปิดรับนักท่องเที่ยวต่างชาติแล้ว ก็จะทำให้ชาวบ้านและผู้ประกอบการลืมตาอ้าปากได้ ซึ่งการไกล่เกลี่ยหนี้ ผมจะพยายามลงไปช่วยให้ได้ในทุกพื้นที่ หากใครมีความเดือดร้อน ก็สามารถแจ้ง ส.ส.ในพื้นที่ หรือ ไปยังสำนักงานยุติธรรมจังหวัดได้" นายสมศักดิ์ กล่าว
จากนั้น นายสมศักดิ์ ได้มอบเงินเยียวยาผู้เสียหายจากคดีอาญา 2 ราย รวมเป็นเงินทั้งสิ้น 186,702 บาท และมอบป้ายศูนย์ไกล่เกลี่ยข้อพิพาทภาคประชาชน จำนวน 5 ศูนย์ พร้อมเดินชมบูธนิทรรศการที่หน่วยงานต่างๆนำมาจัดแสดง ก่อนเดินทางกลับกรุงเทพฯ